הוועדה לענייני ביקורת המדינה, כנסת 19, פרוטוקול מספר 152, 2014-10-29 15:00

אמנון כהן: אדוני, יושב ראש הכנסת, כבוד המבקר והצוות, מנהלת הוועדה.

אמנון כהן: אכן, הדוח הוא דוח חשוב, ציבורית, צרכנית, הוא נוגע בכולנו.

אמנון כהן: מצד אחד הוא כלכל, מצד שני – חברתי, ומנהלת הוועדה כבר קיבלה את סדרי העדיפויות לגבי סעיפים בתוכו.

אמנון כהן: אנחנו נשלב ונטפל ברוב הנושאים שהועלו על ידי הדוח, בנושא של ההון השחור, הפשיעה המאורגנת, גניבת הרכבים – זה נוגע להרבה מאד אזרחים.

אמנון כהן: אנחנו מטפלים בזה גם בפניות הציבור, כשאנחנו נתקלים בזה.

אמנון כהן: כל המקרים של נפוטיזם שאנחנו רואים, אמנם יש אחוזים בודדים שכביכול העניין התחיל להיות מוסדר, אבל זה רק מעגל ראשון.

אמנון כהן: אנחנו ניתקל במעגל שני, אז האחוזים מתנפחים עוד יותר, ולכן התחושה היא באותם אזורים, היכן שהמקומות האלה – שמי שרוצה לחיות, אם הוא רוצה לקחת התחייבות הוא צריך להיות בתוך משפחה מסוימת, כי אם לא – אין טעם לחיות באותו אזור.

אמנון כהן: אנחנו חייבים לתת שוויון לכל האזרחים שגרים באותו מקום והוועדה תיתן מענה לדברים האלה.

אמנון כהן: בכל שבוע יהיה דיון בגוף כזה או אחר.

אמנון כהן: אני חושב, אדוני היושב ראש, שבסוף לא יהיה מנוס מלחוקק חוק, כי בדיבורים ובטוב לב זה לא הולך.

אמנון כהן: כנראה שנצטרך לחוקק חוק שיאפשר רק לאחד מכל משפחה להיות, כי גם אחרים צריכים להיות.

אמנון כהן: כמובן – נושא יוקר המחיה שהועלה כאן, נשתף בדיון גם את שר הכלכלה, כי אנחנו באמת רוצים לפתוח את החסמים לטובת הציבור הרחב ולהוריד גם פה את יוקר המחיה.

יולי יואל אדלשטיין: תודה רבה ליושב ראש הוועדה, חבר הכנסת אמנון כהן.

יולי יואל אדלשטיין: אדוני המבקר, תודה לך, כרגיל.

יולי יואל אדלשטיין: אני מאחל לך עבודה פוריה בעתיד, שתחשוף כמה שפחות ליקויים, לא כיוון שלא הצלחת לחשוף, אלא כיוון שלא יהיו.

יולי יואל אדלשטיין: אני מודה לכם, הישיבה נעולה.